**INDOKOLÁS**

*Általános indokolás*

A szociális igazgatásról és szociális ellátásokról szóló 1993. évi III. törvény 115. § (1) bekezdése szerint az intézményi térítési díjat a fenntartó tárgyév április 1-ig állapítja meg. A jogszabály 92. § (1) bekezdése kimondja, hogy a személyes gondoskodást nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

Szakmár Község Önkormányzata Képviselő-testülete 14/2006. (XII.29.) önkormányzati rendeletének 1. sz. mellékletében került meghatározásra a szociális étkeztetés nyersanyagnormája és intézményi térítési díja. Az élelmiszer nyersanyagok piaci árának emelkedése miatt az élelmiszer nyersanyag költségek (normák), valamint a térítési díjak felülvizsgálata vált szükségessé. A szükséges számításokat elvégezve a szociális étkeztetés adag szerinti nyersanyagnormájának összege 264,- Ft-ról 303,- Ft-ra (Áfa nélküli értékek), így az intézményi térítési díj összege bruttó 440,- Ft-ról 490,- Ft-ra emelkedik (2020. május 1. napjától), mely alapján a rendelet 1. sz. mellékletének módosítása vált szükségessé.

*Részletes indokolás*

**1. §-hoz**

A rendelet melléklete tartalmazza a szociális étkeztetésre vonatkozó intézményi nyersanyagnorma és térítési díj összegét, melyek megváltozása esetén a melléklet módosítása szükséges.

**2. §-hoz**

A hatályba léptető és hatályon kívül helyező rendelkezéseket tartalmazza a rendelet.